สอบภาษีค้าสลาก กลุ่มมูลนิธิ-องค์กร
สำนักงานสลากฯ จับมือสรรพากร ลุยสอบรายได้นิติบุคคล สมาคม มูลนิธิที่ได้โควตา
8 ต.ค. 2558

สำนักงานสลากฯ จับมือสรรพากร ลุยสอบรายได้นิติบุคคล สมาคม มูลนิธิที่ได้โควตา
รายงานข่าวจากกระทรวงการคลัง เปิดเผยว่า กรมสรรพากร เตรียมเข้าตรวจสอบรายได้ของนิติบุคคล องค์กร มูลนิธิ ที่ได้รับโควตาจากสำนักงานสลากกินแบ่งรัฐบาล ด้วยต้นทุนสลากฉบับละ 68.80 บาท ก่อนขายให้สมาชิกใบละ 70.40 บาท หรือได้ส่วนต่างใบละ 1.60 บาท ซึ่งจะต้องนำกำไรมาเสียภาษีเงินได้ให้ถูกต้อง โดยจะตรวจสอบจากเงินที่เข้าออกในบัญชีธนาคาร หรือเส้นทางการเงินอื่นๆ หากพบว่ามีรายได้เกินกว่าควรจะเป็นก็จะตรวจทรัพย์สินอื่นเพิ่ม ทั้งรถยนต์ และอสังหาริมทรัพย์ 
พล.ท.อภิรัชต์ คงสมพงษ์ ประธานคณะกรรมการสลากฯ กล่าวว่า การประชุมบอร์ดวันที่ 20 ต.ค.นี้ จะหามาตรการแก้ปัญหากลุ่มยี่ปั๊วที่ไม่ได้มีโควตา และรวบรวมซื้อสลากจากองค์กร มูลนิธิ ที่ไม่ได้ขายจริง เพื่อนำมาขายต่อในราคาที่แพงกว่าจองซื้อกับสลาก